b'\n_START_ARTICLE_\nAttariya\n_START_PARAGRAPH_\nAttariya er en kommune i Kailalidistriket i Seti vest i Nepal. Kommunen ble etablert 18. mai 2014 ved sammensl\xc3\xa5ing av Malakheti, Sripur, Beladevipur og Geta Village._NEWLINE_Attariya er porten til det vestlige Nepal. Hovedveiene Mahendra og Bhimdatta m\xc3\xb8tes i Attariya som er et knutepunkt i regionen. Attraiya ligger om lag 600\xc2\xa0km. fra Kathmandu, 15\xc2\xa0km.fra Dhangadhi, 40\xc2\xa0km. fra Mahendranagar og 120\xc2\xa0km. fra Dadeldhura. Busser er det viktigste transportmiddel. Nepals nest st\xc3\xb8rste flyplass,Dhangadhi Airport ligger i her. Den trafikkeres av Buddha Air, Yeti Air og Nepal Airlines som har regul\xc3\xa6re forbindelser med Katmandu._NEWLINE_Attariya har 72\xc2\xa0521 innbyggere. Den dominerende kasten er chetree med 22\xc2\xa0682 individer, etterfulgt av tharu, en etnisk gruppe med 22\xc2\xa0077 individer. Braminene kommer p\xc3\xa5 tredjeplass med 12\xc2\xa0315 personer. Dalitene utgj\xc3\xb8r en betydelig gruppe med sine 10\xc2\xa0972 individer, og er er sett p\xc3\xa5 som egen etnisk gruppe. Kj\xc3\xb8nnsforskjellen er 91 kvinner for 100 menn. Tilsammen er det 13\xc2\xa0745 husholdninger med gjennomsnitt 5,27 personer i hver.'